Vyhodnotenie oddlžovania zdravotného systému prostredníctvom spoločnosti 
Veriteľ, a.s. k 31.12.2004

I. Informácia o činnosti spoločnosti Veriteľ, a.s.
Spoločnosť Veriteľ, a.s. bola založená v zmysle uznesenia vlády SR č. 262 z 2. apríla 2003 a bola poverená vládou na realizáciu projektu oddlženia zdravotníckych zariadení a zdravotných poisťovní. Akcionármi spoločnosti sú Ministerstvo zdravotníctva SR a Ministerstvo financií SR každé s 50%-ným podielom na základnom imaní spoločnosti. Spoločnosť Veriteľ, a.s. realizovala proces oddlženia na základe uznesení vlády SR číslo:
•	693/2003 zo dňa 16. júla 2003
•	965/2003 zo dňa 8. októbra 2003
•	1045/2003 zo dňa 5. novembra 2003
•	1154/2003 zo dňa 2. decembra 2003
•	282/2004  zo dňa 31.3.2004
•	475/2004 zo dňa 17.5.2004
•	839/2004 zo dňa 25.8.2004
•	1139/2004 zo dňa 24.11.2004
Proces oddlženia bol realizovaný v zmysle uvedených uznesení vlády SR z finančných prostriedkov navýšeného základného imania spoločnosti a z poskytnutej návratnej finančnej výpomoci a z poskytnutej dotácie. Celková výška poskytnutých prostriedkov na oddlženie zdravotníctva k 31.12.2004  predstavuje 20,1 mld Sk:
•	Základné imanie spoločnosti vo výške  3.435 mil. Sk
•	Návratné finančné výpomoci poskytnuté Ministerstvom financií SR
-	2.200 mil. Sk na oddlženie verejných lekární, výdajní zdravotníckych potrieb a poskytnutie bezúročných pôžičiek zdravotným poisťovniam VšZP a Sidéria - Istota
-	3.000 mil. Sk na poskytnutie bezúročnej pôžičky Všeobecnej zdravotnej poisťovni
-	2.201 mil. Sk na oddlžovanie štátnych zdravotníckych zariadení 
•	Dotácia poskytnutá Ministerstvom financií SR na oddlženie zdravotníctva vo výške 9.297 mil. Sk
V mil. Sk
 	základné 
imanie	návratná finančná
výpomoc	dotácia	spolu	
za rok 2003	3 435,0	5 200,0	 	8 635,0	
za rok 2004	 	2 201,0	9 297,0	11 498,0	
spolu	3 435,0	7 401,0	9 297,0	20 133,0	

I. Oddlženie zdravotníckych zariadení voči súkromnému sektoru
1. fáza  - oddlženie  zdravotníckych zariadení (ZZ), delimitovaných  na vyššie územné celky a  obce alebo   transformovaných na neziskové organizácie a oddlženie stredných  zdravotných škôl vo výške ich záväzkov k dátumu delimitácie a transformácie.
Spoločnosť Veriteľ, a.s.  spracovala podklady od 1927 veriteľov ,  čo predstavuje po kontrole dokladov pohľadávky voči zdravotníckym zariadeniam vo výške istiny 1.052.543.689,27 Sk.  Tie pohľadávky, ktoré kontrola pri verifikácii označila za nepochybné, boli po  dojednaní podmienok s jednotlivými veriteľmi odkupované spoločnosťou Veriteľ a.s. Cieľom postupu pri jednaniach s veriteľmi je dosiahnuť čo najvýhodnejšie podmienky za ktorých sú pohľadávky odkúpené a za ušetrené prostriedky oddlžiť ďalšie záväzky zdravotníckych zariadení.
 Celkový dlh delimitovaných zdravotníckych zariadení k 31.12.2002 voči súkromnému sektoru predstavuje 1.089 mil. Sk. Z toho v  hodnotenom období spoločnosť oddlžila       987,6 mil. Sk na základe zmlúv o postúpení pohľadávok s 1708  veriteľmi  čo predstavuje oddlženie delimitovaných zdravotníckych zariadení na 90% . Dosiahnutá úspora odkúpených pohľadávok na istine je v objeme 58,4 mil. Sk. Nevysporiadané dlhy vo výške 101,4 mil. Sk tvoria pohľadávky veriteľov, ktorí odmietajú proces oddlžovania cez spoločnosť Veriteľ, nesúhlasia s podmienkami postúpenia pohľadávok a zmluvy o postúpení pohľadávok, ktoré sú v kontrolnom a schvaľovacom procese. 
V mil. Sk
 	31.12.2002	31.12.2003	31.12.2004	
Celková výška záväzkov
zdravotníckych zariadení -1.fáza	1 089,0	849,8	101,4	
2. fáza - 	 oddlženie zdravotníckych zariadení (ZZ) v pôsobnosti MZ SR vo výške ich záväzkov voči súkromnému sektoru k 31.12.2003
2. fázu oddlženia zdravotníckych zariadení v pôsobnosti MZ SR schválila  vláda SR svojim uznesením č. 1154/2003, ktorým boli prostriedky vo výške 1,929 mld. Sk presunuté z prvej fázy s cieľom urýchliť proces oddlženia. 
Celkový dlh štátnych  zdravotníckych zariadení voči súkromnému sektoru predstavuje 6.950 mil. Sk. Z toho v  hodnotenom období spoločnosť oddlžila 4.820,5 mil. Sk na základe zmlúv o postúpení pohľadávok s 580  veriteľmi  čo predstavuje oddlženie štátnych zdravotníckych zariadení na 70% . Dosiahnutá úspora na istine odkúpených pohľadávok je v objeme 186.917.326 Sk. Do úplného oddlženia štátnych zdravotníckych zariadení voči súkromnému sektoru k 31.12.2003 sú potrebné zdroje vo výške 2.129,5 mil. Sk. Suma potrebných zdrojov predstavuje neprihlásené pohľadávky veriteľov voči zdravotníckym zariadeniam u spoločnosti Veriteľ . Tieto pohľadávky  boli vykázané zdravotníckymi zariadeniami ako ich záväzok.
  	                        Zdravotnícke zariadenia	SPOLU	
	delimitované ZZ	       ZZ  v  pôsobnosti MZ		
				
Počet prihlásených veriteľov	1 927	616	2 543	
Verifikovaná suma	1 052 364 535,07 	5 708 910 953,58 	6 761 275 488,65 	
Úspora	58 452 156,50 	186 917 326,60 	245 369 483,10 	
Suma úhrad	929 245 843,20 	4 633 602 124,50 	5 562 847 967,70 	
Počet uzavretých zmlúv	1 708	580	2 288	

II. Oddlženie zdravotníckych zariadení voči verejnému sektoru
Daňový úrad
Spoločnosť Veriteľ, a.s. v rámci oddlženia zdravotníckych zariadení dňa 27.12.2004 uhradila záväzky zdravotníckych zariadení voči Daňovej správe SR v celkovej výške 606.545.214,- Sk. Finančné prostriedky boli uhradené na základe Dohody o pristúpení k záväzku . Išlo o úplné oddlženie záväzkov delimitovaných zdravotníckych zariadení voči daňovému úradu k 31.12.2002 , záväzkov neziskových organizácii k dátumu ich transformácie v celkovej  výške 400.853.153,- Sk a úplné oddlženie záväzkov štátnych zdravotníckych zariadení k 31.12.2003 vo výške 205.692.061,- Sk.  

Sociálna poisťovňa 
Spoločnosť Veriteľ, a.s. oddlžila všetky dlhy delimitovaných zdravotníckych zariadení a neziskových organizácií voči Sociálnej poisťovni k 31.12.2002 v celkovej výške 2.303.096.326,- Sk. Finančné prostriedky boli uhradené na základe Zmluvy o postúpení pohľadávok, ktorou Sociálna poisťovňa postúpila na spoločnosť Veriteľ, a.s. pohľadávky na poistnom na nemocenské poistenie, pohľadávky na poistnom na dôchodkové zabezpečenie, pohľadávky na poistnom na poistenie zodpovednosti zamestnávateľa za škodu pri pracovnom úraze a pri chorobe z povolania , pohľadávky na príspevku na poistenie v nezamestnanosti a príspevku do garančného fondu .  
V prípade úhrady záväzkov štátnych zdravotníckych zariadení voči Sociálnej poisťovni vo výške istiny k 31.12.2003 sú potrebné finančné protriedky vo výške 3.048,9 mil. Sk.

III. Záväzky zdravotnej poisťovne Perspektíva v konkurze voči poskytovateľom zdravotnej starostlivosti
V decembri roku 2004 začala spoločnosť s oddlžovaním ZP Perspektíva v zmysle uznesenia vlády č. 282/2004. Výška záväzku ZP Prespektíva predstavuje u 2988 subjektov  (súkromných poskytovateľov zdravotnej strostlivosti) celkom  0,840 mld Sk . K 31.12.2004 spoločnosť odkúpila pohľadávky od 100 subjektov v hodnote istiny  20 mil. Sk.
IV. Osobitný účet prerozdelenia zdravotného poistenia
V zmysle uznesenia vlády č. 282/204 prostredníctvom Veriteľ,a.s. bolo realizované vyrovnanie záväzkov a pohľadávok na osobitnom účte prerozdelenia zdravotného            poistenia (OÚP). Touto transakciou boli vyrovnané vzájomné pohľadávky a záväzky jednotlivých zdravotných poisťovní cez osobitný účet prerozdelenia v celkovej výške 2.984.514.420,78 Sk.
Zdravotná poisťovňa	suma v Sk	
04 - Spoločná zdravotná poisťovňa	2 427 679 402,37	
06 - Chemická zdravotná poisťovňa Apollo	114 259 459,41	
		
14 - Vzájomná zdravotná poisťovňa Dôvera	118 238 258,00	
		
11 - Družstevná zdravotná poisťovňa Perspektíva v konkurze 	324 337 301,00	
		
celková suma záväzkov  zdravotných poisťovní voči OÚP 	2 984 514 420,78	
V rámci riešenia vzájomných záväzkov a pohľadávok zdravotných poisťovní, spoločnosť VERITEĽ, a.s. uzavrie následovné zmluvy o postúpení pohľadávky:
•	Zmluva o postúpení pohľadávky so Všeobecnou zdravotnou poisťovňou ako správcom OÚP vo výške 2 984 514 420,78 Sk
•	Zmluva o postúpení pohľadávky so Všeobecnou zdravotnou poisťovňou, ktorou Všeobecná zdravotná poisťovňa postúpi pohľadávku voči OÚP vo výške 2 522 072 979,22 Sk.
Odplata za túto pohľadávku v rovnakej výške bude riešená započítaním voči poskytnutej pôžičke vo výške 1 500 000 000 Sk, pohľadávke vzniknutej na základe zmlúv o postúpení pohľadávok verejných lekární a výdajní zdravotníckych potrieb vo výške 599 945 824,29 Sk a započítaním zvyšnej časti odplaty vo výške   422 127 154,93 Sk  voči poskytnutej pôžičke  vo výške 3 miliardy Sk.
•	Zmluva o postúpení pohľadávky so Zdravotnou poisťovňou Sidéria – Istota, ktorou Zdravotná poisťovňa Sidéria – Istota postúpi pohľadávku voči OÚP vo výške 381 954 701,60 Sk. Výška odplaty je 100 000 000 Sk, pričom odplata bude riešená zápočtom voči poskytnutej pôžičke spoločnosťou Veriteľ, a.s. vo výške 100 000 000 Sk.
•	Zmluva o postúpení pohľadávky s Chemickou zdravotnou poisťovňou Apollo, ktorou Chemická zdravotná poisťovňa Apollo postúpi pohľadávku voči OÚP vo výške   6 693 595 Sk a pohľadávky voči neplatičom zdravotného poistenia vo výške 416 139 968,63 Sk.                            
Výška odplaty je 114 259 459 Sk, čo predstavuje záväzok zdravotnej  poisťovne voči OÚP.
•	Zmluva o postúpení pohľadávky so Vzájomnou zdravotnou poisťovňou Dôvera, ktorou Vzájomná zdravotná poisťovňa Dôvera postúpi pohľadávku voči OÚP vo výške 40 333 648,96 Sk a pohľadávky voči neplatičom zdravotného poistenia vo výške  117 199 985,70 Sk.                           
Výška odplaty je 118 238 258 Sk, čo predstavuje záväzok zdravotnej  poisťovne voči OÚP.
•	Zmluva o postúpení pohľadávky so Spoločnou zdravotnou poisťovňou, ktorou Spoločná zdravotná poisťovňa postúpi pohľadávku voči OÚP vo výške 33 459 496 Sk  a pohľadávky voči neplatičom zdravotného poistenia vo výške  1 554 246 910,22 Sk.                          
Výška odplaty je 1 587 679 402,37 Sk, čo predstavuje časť z celkového záväzku voči OÚP vo výške 2 427 679 402,37 Sk, čím zostane spoločnosti Veriteľ, a.s. pohľadávka voči Spoločnej zdravotnej poisťovni vo výške  840 miliónov Sk v zmysle návrhu Ministerstva financií zaslaného Spoločnej zdravotnej poisťovni.

V rámci celkového riešenia OÚP, spoločnosť Veriteľ a.s. získa pohľadávku voči Družstevnej zdravotnej poisťovni Perspektíva v konkurze vo výške 324 337 301 Sk. Všeobecná zdravotná poisťovňa uzavrie zmluvu o postúpení pohľadávok voči neplatičom poistného a zdravotníckym zariadeniam, pričom odplata za tieto pohľadávky bude vo výške 897.872.845,07 Sk.Táto odplata bude riešená zápočtom voči zostávajúcej časti poskytnutej pôžičky v pôvodnej výške 3 000 000 000 Sk, pričom pohľadávka spoločnosti Veriteľ, a.s. voči Všeobecnej zdravotnej poisťovni zostane vo výške 1 680 000 000 Sk.
Celý proces vysporiadania záväzkov a pohľadávok sa realizoval formou nepeňažného plnenia prostredníctvom postúpenia pohľadávok a ich následného vzájomného započítania. Táto transakcia bola jedným z nevyhnutných predpokladov pre úspešnú transformáciu zdravotných poisťovní  na akciové spoločnosti.

IV. Celkový stav oddlženia
V mil. Sk
Prostriedky na oddlženie zdravotníctva
k 31.12.2004	poskytnuté	
	návratná finančná
výpomoc	dotácia	Základné 
imanie	spolu	
	7 401,0	9 297,0	3 435,0	20 133,0	
použitie	2003	2004	2003	2004	2003	2004	 	
poskytnutá pôžička
pre VšZP	4 500,0	 	 	 	 	 	4 500,0	
poskytnutá pôžička
pre ZP Sidéria Istota	100,0	 	 	 	 	 	100,0	
oddlženie verejných lekární 	501,0	99,0	 	 	 	 	600,0	
oddlženie delimitovaných ZZ 
voči súkromnému sektoru	 	 	 	 	239,2	690,0	929,2	
oddlženie ZZ v pôsobnosti MZ SR
voči súkromnému sektoru	 	1 704,6	 	1 000,0	 	1 929,0	4 633,6	
oddlženie ZZ voči Daňovému  úradu 	 	 	 	606,5	 	 	606,5	
oddlženie delimotvaných ZZ voči
Sociálnej  poisťovni	 	 	 	2 303,1	 	 	2 303,1	
Perspektíva - 
súkromní poskytovatelia	 	 	 	20,0	 	 	20,0	
Použité prostriedky spolu	5 101,0	1 803,6	 	3 929,6	239,2	2 619,0	13 692,4	
Zostatok prostriedkov k 31.12.2004
 (disponibilné zdroje na rok 2005)	 	496,4	 	5 367,4	 	576,8	6 440,6	
Spolu	 	 	 	 	 	 	20 133,0	

V. Predpokladané čerpanie disponibilných prostriedkov v roku 2005
V mil. Sk
Disponibilné zdroje v roku 2005	6 440,6	
Potreba finančných prostriedkov
v roku 2005	 	
oddlženie delimitovaných ZZ 
voči súkromnému sektoru k 31.12.2002	101,4	
oddlženie ZZ v pôsobnosti MZ SR
voči súkromnému sektoru k 31.12.2003	2 129,5	
Perspektíva - súkromní poskytovatelia	820,0	
oddlženie záväzkov štátnych ZZ
voči Sociálnej poisťovni k 31.12.2003	3 048,9	
Úhrada záväzkov delimitovaných zdravotníckych zariadení spred 31.12.2002, ktoré uhradili namiesto
Veriteľ, as. - uznesenie č. 1139/2004	101,3	
Úhrada dodatočných nákladov spojené s kapitálovými výdavkami zdravotníckych zariadení – 
uznesenie č. 1139/2004	260,2	
Spolu	6 461,3	
Zostatok finančných zdrojov 	-20,7	
Je predpoklad, že uvedený schodok finančných zdrojov , ktorý vychádza z predchádzajúcich údajov, bude možné pokryť z úspor, ktoré budú dosiahnuté v rámci   procesu oddlženia.
VI. Záver
Použitím disponibilných zdrojov v roku 2005 vo výške 6.440,6 mil. Sk bude dosiahnuté 100%-né oddlženie  voči súkromnému a verejnému sektoru za delimitované zdravotnícke zariadenia k 31.12.2002 a za štátne zdravotnícke zariadenia k 31.12.2003.